Evy-Ann Midttun

Evy-Ann Midttun (født 12. januar 1943 i Øksfjord, død 30. oktober 2011) var en norsk politiker (Ap) i Finnmark. Hun var både fylkesråd og fylkesordfører i Finnmark. 

Midttun ble født i Øksfjord i Loppa kommune, men startet sin politiske karriere i Alta. Fra 1983 hadde hun en rekke offentlige verv, blant annet som medlem av Det regionale høgskolestyret for Finnmark, styret for Postverket og Samerettsutvalget. Fra 1986 til 1987 var  hun personlig sekretær for sosialminister Tove Strand Gerhardsen. Deretter fylkesråd i Finnmark fra 1988 til 1995 og fylkesordfører fra 1995 til 2003. 

Midttun hadde økonomisk-administrativ utdanning fra Alta distriktshøgskole. Hun hadde stillinger som administrasjonssjef i Finnmark fylkeskommune, formidlingskonsulent ved arbeidskontoret i Alta og personalsjef i Finnmark fylkesrederi. 

Evy-Ann Midttun var født Larsen og var gift med Ottar Midttun (1939-2004). Hun bodde i Alta i sitt voksne liv.

Heder 
 Barentspris 1999

Referanser 

Fylkesordførere i Finnmark
Ap-politikere i Finnmark
Personer fra Alta kommune
Fylkesordførere fra Ap
Personer fra Loppa kommune